钦定古今图书集成/历象汇编/岁功典/第095卷 > 《福建志书》 > 福州府
## 钦定古今图书集成/历象汇编/岁功典/第095卷 > 《福建志书》 > 福州府

岁除乡人傩古有之，今州人以为打夜狐。曾师建云：
“《南史》载曹景宗为人好乐，在扬州日，至腊月，则使人
邪呼逐除，遍往人家乞酒食以为戏，迄今闽俗乃曰
打夜狐。盖唐敬宗夜捕狐狸为乐，谓之打夜狐”，闽俗
岂以作邪呼逐除之戏，与夜捕狐之戏同？故云“抑亦
作邪呼之，语讹而为打夜狐”欤？